1. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1665 της 25/27 Αυγ. 1955 (ΦΕΚ  Α' 235)  Περί συστάσεως Συντονιστικού Συμβουλίου δια τους Πρόσφυγας. Εκυρώθη υπό του Νόμ. 3955/1959 (κατωτ. αριθ. 4). Λαβόν υπ’ όψιν σχετικήν εισήγησιν των Υπουργών Συντονισμού και Υφυπουργού Κοινωνικής Προνοίας, αποφασίζει: 1.Η όλη αρμοδιότης του θέματος προστασίας και αποκαταστάσεως των επαναπατριζομένων ομήρων, των Βορειοηπειρωτών και των υπό την δικαιοδοσίαν του Υπάτου Αρμοστού Ο.Η.Ε. προσφύγων, ως και των άλλων νεοπροσφύγων, εφ’ όσον η προστασία ή αποκατάστασις αυτών δεν έχει ήδη ανατεθή εις έτερον Υπουργείον, ανατεθή εις το Υπουργείον Κοιν. Προνοίας. Ο (Υφυπουργός) Κοιν. Προνοίας προτείνει εις την Κυβέρνησιν τα εκάστοτε αναγκαία προς λήψιν μέτρα, υπογράφει τας σχετικάς συμβάσεις μετά των Διεθνών Οργανισμών και εποπτεύει εις την εφαρμογήν των εκάστοτε προγραμμάτων και συμβάσεων. Δια της επομένης Π.Υ.Σ. 182/1957, παρ. 1, ωρίσθη ότι όπου εν τη παρούση Πράξει αναφέρεται ο "Υφυπουργός" Κοιν. Προνοίας, αντικαθίσταται ούτος δια του "Υπουργού" Κοιν. Προνοίας.  2."Συνιστάται Συντονιστικόν Συμβούλιον δια τους Πρόσφυγας υπό τον Υπουργόν Κοινωνικής Προνοίας, όπερ έχει ως αρμοδιότητα την γνωμοδότησιν επί παντός θέματος αναγομένου εις την αποκατάστασιν των εν παρ. 1 της υπ’ αριθ. 1665/55 πράξεως προσώπων, ειδικώτερον δε επί των κάτωθι θεμάτων: α)Επί των καταρτιζομένων Διεθνών Συμβάσεων. β)Επί των ληπτέων νομοθετικών και διοικητικών μέτρων δια την εφαρμογήν των ως άνω Συμβάσεων. γ)Επί του καταρτιζομένου ετησίου Γενικού Προγράμματος αποκαταστάσεως των κατά τ’ ανωτέρω προσώπων, των τροποποιήσεων αυτού, ως και της παρακολουθήσεως της εφαρμογής τούτου. δ)Επί των απαιτουμένων εκάστοτε πιστώσεων δια την εφαρμογήν του κατά τ’ ανωτέρω Γενικού Προγράμματος και των ειδικών εν εκτελέσει τοιούτων. ε)Επί των καταρτιζομένων εκάστοτε πινάκων αποκαταστάσεων δικαιούχων προσφύγων, βάσει των εν εκτελέσει ειδικών Προγραμμάτων, των ερειδομένων επί των σχετικών Διεθνών Συμβάσεων. ς)Επί του είδους και του ύψους της χορηγητέας πάσης φύσεως ενισχύσεως προς τους αποκαθισταμένους δικαιούχους, ως και του τόπου και τρόπου χορηγήσεως ταύτης. ζ)Επί της αγοράς ακινήτων, επιχειρήσεων, εφοδίων και παντός αναγκαιούντος είδους δια την εφαρμογήν των Προγραμμάτων, ως και της μισθώσεως ακινήτων. η)Επί της εγκρίσεως μελετών, δημοπρασιών κλπ., ως και της εκτελέσεως δομικών και άλλων Έργων. θ)Επί της συστάσεως διαφόρων επιτροπών επί γενικών και ειδικών θεμάτων, ως και επί της συνθέσεως και των αρμοδιοτήτων αυτών. ι)Επί της προσλήψεως εκτάκτου προσωπικού, εις βάρος των πιστώσεων των εν εκτελέσει Προγραμμάτων. ια)Επί των πορισμάτων, εκθέσεων και μελετών των υπηρεσιακών οργάνων ή των εκάστοτε συνιστωμένων επιτροπών, επί θεμάτων περί ων η παρούσα πράξις. ιβ)Επί παντός ετέρου θέματος, καθοριζομένου δια της παρούσης ή του παραπεμπομένου αυτώ υπό του Υπουργού Κοιν. Προνοίας ή του Προέδρου αυτού. Η παρ. 2, τροποποιηθείσα δια της Π.Υ.Σ. 182/1957, αντικατεστάθη ως άνω υπό της παρ. 1 της Π.Υ.Σ. 996/1958. Το άνω Συμβούλιον διετηρήθη εν ισχύϊ και μετά τον οργανισμόν του Υπουργείου δια του Β.Δ. 682/1960 πλην δια του άρθρ. 110 αυτού μετωνομάσθη εις Συντονιστικόν Συμβούλιον Νέων Προσφύγων. 3.Το καταρτιζόμενον εκάστοτε, υπό του  Συμβουλίου της προηγουμένης παραγράφου  πρόγραμμα,   εγκρίνεται    δια    κοινής   αποφάσεως Σελ. 377 Συντονιστικό Συμβούλιο Νέων Προσφύγων 35.Ζ.δ.1 του Υπουργού Συντονισμού και (Υφυπουργού) Κοιν. Προνοίας, εκτελείται, δε παρά των καθ’ έκαστον αρμοδίων Υπηρεσιών και Νομικών Προσώπων δημοσίου ή ιδιωτικού δικαίου. «Δι’ ομοίας αποφάσεως δύναται εις ειδικάς περιπτώσεις και μετά προηγουμένην γνωμοδότησιν του Συντονιστικού Συμβουλίου δια τους πρόσφυγας να καθορίζηται η κατά παρέκκλισιν των περί Δημοσίου Λογιστικού περί εκτελέσεως των δημοσίων Έργων, ενεργείας προμηθειών κλπ. εκτέλεσις του ως άνω προγράμματος». Η εντός " " δευτέρα περίοδος αντικατεστάθη ως άνω δια της παρ. 3 της Π.Υ.Σ. 182/1957. 4."Το κατά τ’ ανωτέρω συνιστώμενον Συντονιστικόν Συμβούλιον δια τους Πρόσφυγας συγκροτείται ως κάτωθι: (Δια την σύνθεσιν του Συμβουλίου βλ. ήδη αριθ. 110 Β.Δ. 682/1960, ανωτ. σελ. 30). Χρέη Γραμματέως του ως άνω Συμβουλίου ασκεί υπάλληλος του Υπουργείου Κοιν. Προνοίας, οριζόμενος μετά του αναπληρωτού του δι’ αποφάσεως του Υπουργου Κοιν. Προνοίας. Το κατά τ’ ανωτέρω Συμβούλιον συγκροτείται δι’ αποφάσεως του Υπουργού Κοινωνικής Προνοίας, ευρίσκεται δε εν νομίμω απαρτία παρόντων τουλάχιστον 6 των μελών αυτού".  Η παρ. 4, τροποποιηθείσα αρχικώς δια της Π.Υ.Σ. 182/57, αντικατεστάθη είτα ως άνω υπό της παρ. 2 της Π.Υ.Σ. 996/1958 (κατωτ. αριθ. 3). 5."Εις τας συνεδριάσεις του Συντονιστικού Συμβουλίου δύνανται να μετέχουν άνευ ψήφου, κατόπιν προσκλήσεως του Προέδρου αυτού, οι εκάστοτε αρμόδιοι υπάλληλοι Υπουργείων προς εισήγησιν επί των υπό κρίσιν θεμάτων, ως και εκπρόσωποι των διεθνών Οργανώσεων, αίτινες ασχολούνται με προσφυγικά θέματα. Ομοίως, οσάκις συζητούνται εν τω Συμβουλίω θέματα αφορώντα εις πρόσφυγας τελούντας υπό την δικαιοδοσίαν του Υπάτου Αρμοστού Ηνωμένων Εθνών δια τους Πρόσφυγας, δύνανται να παρίστανται ως παρατηρηταί Εκπρόσωποι του Υπάτου Αρμοστού". Η παρ. 5 ετροποποιήθη ως άνω δια της παρ. 3 της Π.Υ.Σ. 996/58. 6.Το Συμβούλιον ευρίσκεται εν απαρτία παρόντων τουλάχιστον 5 των μελών αυτού, εν οις ο Πρόεδρος ή ο Αντιπρόεδρος, λαμβάνει δε αποφάσεις δι’ απολύτου των παρισταμένων πλειοψηφίας. Εν περιπτώσει ισοψηφίας υπερισχύει η γνώμη υπέρ ης ετάχθη ο Πρόεδρος. Ο Υφυπουργός Κοιν. Προνοίας δύναται να παρίσταται εις τας συνεδριάσεις του Συμβουλίου, οπότε και προεδρεύει τούτου. Σελ. 378 7.Δι’ αποφάσεως του Συμβουλίου δύνανται να συνιστώνται ειδικαί υποεπιτροπαί προς μελέτην ωρισμένων θεμάτων και εισήγησιν αυτών εις το Συμβούλιον. 8-9.(Τροποποιηθείσαι δια της ΠΥΣ 182/1957, κατηργήθησαν δια της παρ. 7 της ΠΥΣ 996/1958 κατωτ. αριθ. 3). 10."Τα εκ της ξένης βοηθείας, ως και της συμμετοχής της Ελληνικής Κυβερνήσεως δια την εκτέλεσιν του Προγράμματος προερχόμενα κεφάλαια κατατίθενται εις την Τράπεζαν της Ελλάδος εις ιδίους δι’ εκάστην Σύμβασιν Έργου λογαριασμούς. Εκ των λογαριασμών τούτων θα χρηματοδοτούνται δια την εκτέλεσιν εγκεκριμένου Προγράμματος Δημόσιαι Υπηρεσίαι και Νομικά Πρόσωπα Δημοσίου ή Ιδιωτικού Δικαίου. Εις το Πρόγραμμα δύνανται να περιλαμβάνωνται και αι δαπάναι δια την μισθοδοσίαν προσκαίρου προσωπικού προσλαμβανομένου επί συμβάσει ιδιωτικού δικαίου, ως και αι πάσης φύσεως διοικητικαί δαπάναι". Η παρ. 10 ετροποποιήθη ως άνω δια της παρ. 5 της Π.Υ.Σ. 996/1958. 11.Δια τας εις εκτέλεσιν του ανωτέρω προγράμματος πραγματοποιουμένας πάσης φύσεως δαπάνας, ως και τα εκ του εξωτερικού εισαγόμενα εφόδια, εφαρμόζονται αι φορολογικαί και δασμολογικαί και λοιπαί απαλλαγαί αι διέπουσαι τα έργα του προγράμματος δημοσίων επενδύσεων συμφώνως τω Ν.Δ.2957/1954 "περί δημοσίων επενδύσεων κλπ.". 12.Αι δυνάμει της παρούσης εκδιδόμεναι πάσης φύσεως Υπουργικαί αποφάσεις δεν απαιτείται όπως δημοσιεύωνται δια της Εφημερίδος της Κυβερνήσεως. Εκδόσαν προς τούτο την προκειμένην υπ’ αριθ. 1665 πράξιν αυτού, ήτις ισχύει από της δημοσιεύσεώς της δια της Εφημερίδος της Κυβερνήσεως, θέλει δε κυρωθή δια Νόμου. 35.Ζ.δ.1 Συντονιστικό Συμβούλιο Νέων Προσφύγων 